ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О ЈАВНО-ПРИВАТНОМ ПАРТНЕРСТВУ И КОНЦЕСИЈАМА

Члан 1.

У Закону о јавно-приватном партнерству и концесијама („Службени гласник РС”, број 88/11), у члану 2. став 1. после речи: „партнером” додају се речи: „ради реализације пројеката јавно-приватног партнерства”.

Члан 2.

У члану 4. тачка 6) речи: „може оснивати” замењују се речју: „оснива”.

У члану 4. тачка 9) после речи: „концесије” додаје се запета и речи: „односно реализацију пројекта јавно-приватног партнерства”.

Члан 3.

У члану 7. став 2. тачка 1) после речи: „другог добра” додају се речи: „нити искључива испорука добара”.

У ставу 2. тачка 3) реч: „пројектовање” и запета после те речи бришу се.

У тачки 6) после речи: „између јавног и приватног партнера” додаје се запета и речи: „а нарочито преузимање ризика тражње или ризика расположивости објекта, услуге, инфраструктуре и сл.”

У тачки 7) после речи: „комерцијалну делатност” додају се речи: „или изгради друге објекте”.

Члан 4.

У члану 9. став 4. после речи: „закључују” додају се речи: „јавни уговор и”.

Члан 5.

У члану 14. став 2. речи: „не морају тражити” замењују се речима: „немају право да траже”.

Члан 6.

У члану 16. став 2. тачка 2) речи: „након претквалификационе фазе” бришу се.

У ставу 6. реч: „претквалификациони” брише се, а после речи: „критеријуми” додају се речи: „за избор”.

Члан 7.

У члану 19. став 2. запета и речи: „односно приватни партнер бити дужан” замењују се речима: „бити дужно”.

Члан 8.

У члану 20. ст. 2, 3. и 4. мењају се и гласе:

„Јавни уговор закључује се као уговор о јавно-приватном партнерству или као уговор о концесији.

Ако реализација пројекта ЈПП подразумева давање концесије из члана 10. став 1. овог закона, поступак избора приватног партнера спроводи се у складу са одредбама овог закона.

Ако концесија која се додељује има претежно обележја концесије за јавне радове, односно јавне услуге у складу са чланом 10. ст. 1. и 2. овог закона на поступак одабира концесионара/приватног партнера примењују се поступци јавне набавке, одређени законом којим се уређују јавне набавке.”

Члан 9.

У члану 21. став 4. речи: „без права” замењују се речима: „са правом”.

Члан 10.

У члану 22. став 3. речи: „у једном међународном листу и” бришу се.

Члан 11.

У члану 27. став 1. после тачке 3) додаје се тачка 3а), која гласи:

„3а) финансијске ефекте предложеног пројекта на буџет Републике Србије, односно буџет аутономне покрајине или буџет јединице локалне самоуправе током животног века трајања пројекта;”.

У ставу 3. речи: „ЈПП и концесије” замењују се речима: „јавно-приватно партнерство”.

После става 3. додаје се нови став 4, који гласи:

„Ако је Република Србија или друго јавно тело Републике Србије предлагач пројекта јавно-приватног партнерства и ако је процењена вредност тог пројекта већа од 50 милиона евра, Комисија за ЈПП, пре давања свог мишљења, обавезно претходно прибавља мишљење министарства надлежног за послове финансија.”

Досадашњи став 4. постаје став 5.

Члан 12.

У члану 29. после става 3. додаје се нови став 4, који гласи:

„Ако је Република Србија давалац концесије, односно када су јавна тела и предмет концесије у надлежности Републике Србије и ако је процењена вредност те концесије већа од 50 милиона евра, Комисија за ЈПП, пре давања свог мишљења, обавезно претходно прибавља мишљење министарства надлежног за послове финансија.”

Досадашњи ст. 4. и 5. постају ст. 5. и 6.

Члан 13.

После члана 29. додају се назив изнад члана и члан 29а, који гласе:

„Мишљење министарства надлежног за послове финансија

Члан 29а

Комисија за ЈПП даје позитивно мишљење на предлог пројекта јавно-приватног партнерства, односно предлог концесионог акта ако су испуњени критеријуми у складу са овим законом, а у случајевима из члана 27. став 4. и члана 29. став 4. овог закона, Комисија за ЈПП даје мишљење узимајући у обзир и претходно прибављено мишљење министарства надлежног за послове финансија.

Комисија за ЈПП доставља предлог пројекта јавно-приватног партнерства, односно предлог концесионог акта, ради давања мишљења, министарству надлежном за послове финансија, након пријема предлога од стране надлежног јавног тела.

Министарство надлежно за послове финансија даје мишљење на основу усаглашености непосредних финансијских обавеза јавног тела садржаних у предлогу пројекта јавно-приватног партнерства, односно предлогу концесионог акта, са буџетским и фискалним пројекцијама, условима и ограничењима одређеним посебним прописима.

Непосредне финансијске обавезе из става 3. овог члана јесу накнаде у новцу за које је предвиђено да јавно тело плаћа у сврху реализације пројекта, у односу на финансирање по традиционалном (буџетском) моделу.ˮ

Члан 14.

У члану 34. став 10. после речи: „за јавне радове” додају се запета и речи: „односно јавне услуге”.

Члан 15.

У члану 38. став 7. речи: „без права на искоришћавање услуге” замењују се речима: „у складу са чланом 10. ст. 1. и 2. овог закона”.

Члан 16.

Назив изнад члана и члан 45. мењају се и гласе:

„Јавни уговори који обухватају више предмета

Члан 45.

На јавни уговор који треба да обухвати више предмета примењују се правила која важе за предмет за чију реализацију је јавни уговор превасходно намењен.

Избор између доделе једног уговора и доделе више одвојених уговора не може се извршити са циљем да се искључи примена овог закона.”

Члан 17.

У члану 46. став 2. тачка 10) мења се и гласи:

„10) механизми за смањење накнаде (без обзира на правни облик) приватном партнеру у случају лошијег квалитета његових услуга/објеката”.

Члан 18.

У члану 48. став 1. речи: „о концесији” бришу се.

У ставу 5. речи: „дужан је, пре потписивања јавног уговора, да” замењују се речима: „је дужан да, поред средстава обезбеђења добијених у поступку одабира најповољнијег понуђача, на дан ступања на снагу јавног уговора”.

Члан 19.

У члану 49. став 3. после речи: „јавног уговора” додају се речи: „ако такви захтеви не нарушавају расподелу пројектних ризика дефинисаних у већ закљученом уговору.

Члан 20.

Члан 52. мења се и гласи:

„Члан 52.

У случају промене прописа након закључења јавног уговора које погоршавају положај приватног или јавног партнера, уговор се може изменити без ограничења из члана 50. овог закона, а у обиму који је неопходан да се приватни, односно јавни партнер доведе у положај у коме је био у моменту закључења јавног уговора, с тим да рок трајања јавног уговора ни у ком случају не може бити дужи од рока одређеног чланом 18. став 2. овог закона.”

Члан 21.

У члану 57. став 1. речи: „концесионог односа”, замењују се речима: „јавног уговора”, а реч: „концесије” замењује се речима: „концесије/јавно-приватног партнерства”.

У ставу 2. реч: „Концесионар” замењује се речима: „приватни партнер/концесионар”, а реч: „концесије” замењује се речима: „јавног уговора”.

После става 2. додаје се став 3, који гласи:

„Изузетно од ст. 1. и 2. овог члана, други објекти изграђени у складу са чланом 7. став 2. тачка 7) овог закона, а који нису у функцији предмета јавног уговора (јавног објекта, јавне услуге, јавне инфраструктуре и сл.), остају у својини приватног партнера.”

Члан 22.

У члану 61. став 3. после запете и речи: „јавне радове” додају се речи: „односно јавне услуге”.

Члан 23.

Назив изнад члана и члан 70. мењају се и гласе:

„Власништво над непокретностима

Члан 70.

Ако је Република Србија власник непокретности предвиђене за обављање концесионе делатности, односно за реализацију пројекта јавно-приватног партнерства, а давалац концесије, односно предлагач пројекта ЈПП аутономна покрајина или јединица локалне самоуправе, сагласност на предлог за доношење концесионог акта, односно на предлог пројекта ЈПП даје Влада на предлог министарства надлежног за послове финансија.

Ако је власник непокретности предвиђене за обављање концесионе делатности, односно реализацију пројекта ЈПП приватно или друго лице, врши се експропријација те непокретности у складу са законом којим се уређује експропријација.”

Члан 24.

Поступци започети до дана ступања на снагу овог закона окончаће се у складу са прописима по којима су започети.

Члан 25.

Овај закон ступа на снагу осмог дана од дана објављивања у „Службеном гласнику Републике Србије”.